L’Eivissa intentarà sumar el primer triomf a Can Misses
Els d’Antonio Méndez s’enfronten al Badajoz
T. C. Palma 16/09/2018 00:01
651x366 Els eivissencs sumen quatre punts en les tres jornades disputades aquesta temporada després d’aconseguir una victòria, un empat i una derrota. / UD IBIZA Els eivissencs sumen quatre punts en les tres jornades disputades aquesta temporada després d’aconseguir una victòria, un empat i una derrota. / UD IBIZA
L’Eivissa vol aconseguir la primera victòria davant la seva afició. L’equip d’Antonio Méndez, que ha puntuat en els dos partits que ha disputat fora de casa, intentarà sumar els tres primers de la temporada a Can Misses davant el Badajoz.
El tècnic del conjunt eivissenc va subratllar la importància de tenir per primera vegada tots els futbolistes disponibles per disputar el partit d’avui migdia. Quant al rival al qual s’enfronten, l’entrenador va explicar que “és un equip que en el seu camp ha mostrat molt bones sensacions a pesar de no guanyar. En aquest inici de temporada ha jugat contra rivals complicats. És un conjunt que està molt ben treballat en la part ofensiva i que intenta aprofitar molt bé els espais. Té jugadors de molta qualitat i experiència, i defensivament és un equip que concedeix poques ocasions de gol”. Méndez va afirmar que l’equip està molt confiat en les seves possibilitats i que “arriba en un molt bon moment a aquest partit. Estam preparats per aconseguir la primera victòria davant la nostra afició”.
Cinc claus, una anècdota i una conclusió sobre el darrer ple del debat de política general